АСҚАР ҰЗАБАЕВ NINETY ONE ТУРАЛЫ ФИЛЬМ ТҮСІРМЕК.
"АСҚАР ҰЗАБАЕВ NINETY ONE ТУРАЛЫ ФИЛЬМ ТҮСІРМЕК." | "https://abai.kz/post/48249"
TITLE: АСҚАР ҰЗАБАЕВ NINETY ONE ТУРАЛЫ ФИЛЬМ ТҮСІРМЕК.
URL: https://abai.kz/post/48249
META: "АСҚАР ҰЗАБАЕВ NINETY ONE ТУРАЛЫ ФИЛЬМ ТҮСІРМЕК." | "https://abai.kz/post/48249"
DATE: 01.03.2017
AUTHOR(s): Абай-Ақпарат
TOTAL WORDS: 130
TEXT: Қазақстандық танымал режиссер Асқар Ұзабаев шыққандарына бір жылдан енді ғана асса да ерекше танымалдылыққа ие болған Ninety One туралы кино түсірмек. Жуырда ғана «Келинка тоже человек» фильмінің тұсаукесерін өткізген режиссер Асқар Ұзабаев өзінің алдағы жоспарымен бөлісті. Бұл туралы “Гәкку” арнасы хабарлайды. “Біз Ninety One тобы туралы фильм түсіреміз. Қазіргі таңда сценарий жазылып жатыр. Бұл топ туралы толығырақ білгісі келетін фанаттар мен адамдар келесі күзде киноны тамашалай алады. Бұл деректі фильм емес, бұл балалардың топқа қалай келгендігін баяндаған әңгімесі негізінде түсіріледі”, – деді Ұзабаев. Еске сала кетсек, 23 ақпанда Ұзабаевтың “Келинка тоже человек” фильмінің тұсаукесері өткен болатын. Қазақстандық кинокомедияның түсірілім уақыты небәрі 21 күнді құрапты. Ал Ninety One тобы 2015 жылдың 1 қыркүйегінде құрылған. Топ құрамында Азамат Зенкаев, Батырхан Мәліков, Азамат Ашмақын, Дулат Мұхаметқалиев және Данияр Кулумшин бар. Нұрсұлу Найманова Abai.kz
